CELEX: 32013D0481
Language: lt
Date: 1380153600000
Title: 2013/481/ES: 2013 m. rugsėjo 26 d. Tarybos sprendimas, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banco de España išorės auditorių

4.10.2013   
            
            
               LT
            
            
               Europos Sąjungos oficialusis leidinys
            
            
               L 262/9
            
         TARYBOS SPRENDIMAS
   2013 m. rugsėjo 26 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banco de España išorės auditorių
   (2013/481/ES)
   EUROPOS SĄJUNGOS TARYBA,
   atsižvelgdama į Protokolą (Nr. 4) dėl Europos centrinių bankų sistemos ir Europos centrinio banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27.1 straipsnį,
   atsižvelgdama į 2013 m. rugsėjo 2 d. Europos centrinio banko rekomendaciją ECB/2013/32 Europos Sąjungos Tarybai dėl Banco de España išorės auditorių (1),
   kadangi:
   
               (1)
            
            
               Europos Centrinio Banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
            
         
               (2)
            
            
               dabartinių Banco de España išorės auditorių įgaliojimai baigėsi po 2012 finansinių metų audito. Todėl būtina paskirti išorės auditorius nuo 2013 finansinių metų;
            
         
               (3)
            
            
               
                  Banco de España 2013–2017 finansiniams metams savo išorės auditoriais pasirinko KPMG Auditores, S. L.;
            
         
               (4)
            
            
               ECB valdančioji taryba rekomendavo KPMG Auditores, S. L. skirti Banco de España išorės auditoriais 2013–2017 finansiniams metams;
            
         
               (5)
            
            
               reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (2),
            
         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 3 dalis pakeičiama taip:
   
      „3.   KPMG Auditores S. L. patvirtinama Banco de España išorės auditoriais 2013–2017 finansiniams metams.“
   
   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas Europos Centriniam Bankui.
   
      Priimta Briuselyje 2013 m. rugsėjo 26 d.
      
         
            Tarybos vardu
         
         
            Pirmininkas
         
         E. GUSTAS
      
   
   
      (1)  OL C 264, 2013 9 13, p. 1.
   
      (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).